Få et overblik over valgdagens vigtigste begivenheder, samt hvor og hvornår de 13 partiledere afgiver deres stemme.

Grundlovsdag rimer i år på valg til Folketinget. Danskerne skal til stemmeurnerne, og i tidsrummet mellem klokken 8.00 og 20.00 kan de i alt 4.221.387 stemmeberettigede sætte deres kryds på stemmesedlerne mellem de næsten 900 kandidater. Udfaldet af folketingsvalget tegner på forhånd spændende. For flere partier balancerer ifølge de seneste meningsmålinger på spærregrænsen. Og hvilke partier skal danne en kommende regering? TV 2 har samlet et kronologisk overblik over de vigtigste tidspunkter på 'demokratiets festdag' her.